CELEX: 32019R0148
Language: sl
Date: 2019-01-30 00:00:00
Title: Izvedbena uredba Komisije (EU) 2019/148 z dne 30. januarja 2019 o neodobritvi aktivne snovi propanil v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (Besedilo velja za EGP.)

31.1.2019   
               
               
                  SL
               
               
                  Uradni list Evropske unije
               
               
                  L 27/18
               
            
         IZVEDBENA UREDBA KOMISIJE (EU) 2019/148
         z dne 30. januarja 2019
         o neodobritvi aktivne snovi propanil v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2) Uredbe,
         ob upoštevanju naslednjega:
         
                     (1)
                  
                  
                     V skladu s členom 7(1) Uredbe (ES) št. 1107/2009 je Italija 28. decembra 2015 prejela zahtevek družbe UPL Europe Ltd za odobritev aktivne snovi propanil.
                  
               
                     (2)
                  
                  
                     V skladu s členom 9(3) navedene uredbe je država članica poročevalka 29. februarja 2016 obvestila vlagatelja, druge države članice, Komisijo in Evropsko agencijo za varnost hrane (v nadaljnjem besedilu: Agencija) o dopustnosti zahtevka.
                  
               
                     (3)
                  
                  
                     Za navedeno aktivno snov so bili ocenjeni vplivi na zdravje ljudi in živali ter na okolje v skladu z Uredbo (ES) št. 1107/2009 za uporabe, ki jih je predlagal vlagatelj. Država članica poročevalka je 14. julija 2017 Komisiji in Agenciji predložila osnutek poročila o oceni.
                  
               
                     (4)
                  
                  
                     Osnutek poročila o oceni so pregledale države članice in Agencija. Agencija je 6. septembra 2018 Komisiji predložila sklep o oceni tveganja pesticidov z aktivno snovjo propanil (2).
                  
               
                     (5)
                  
                  
                     Z dopisom z dne 14. septembra 2018 je družba UPL Europe Ltd umaknila svoj zahtevek za odobritev propanila.
                  
               
                     (6)
                  
                  
                     Zaradi umika zahtevka se propanil ne bi smel odobriti.
                  
               
                     (7)
                  
                  
                     Ta uredba ne vpliva na ponovno predložitev zahtevka za propanil v skladu s členom 7 Uredbe (ES) št. 1107/2009.
                  
               
                     (8)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Neodobritev aktivne snovi
            Aktivna snov propanil se ne odobri.
         
         
            Člen 2
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 30. januarja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 309, 24.11.2009, str. 1.
         
            (2)  EFSA Journal 2018;16(12):5418, 27 str., https://doi.org/10.2903/j.efsa.2018.5418, Conclusion on the peer review of the pesticide risk assessment of the active substance propanil (Sklep o strokovnem pregledu ocene tveganja za pesticide z aktivno snovjo propanil).